HTV-1

H-II Transfer Vehicle 1 jeb HTV-1 bija pirmais Japānas kravas kosmosa kuģis no H-II Transfer Vehicle sērijas, kas paredzēts Starptautiskās kosmosa stacijas (SKS) apgādei. HTV-1 tika palaists . Darbību beidza, sadegot Zemes atmosfērā .

 Derīgā krava 
HTV-1 veda 4,5 t derīgās kravas. Nehermētiskajā sekcijā atradās iekārtas SMILES (Superconducting Submillimetre-Wave Limb Emission Sounder) un HREP (Hyperspectral Imager for the Coastal Ocean (HICO) & Remote Atmospheric & Ionospheric Detection System (RAIDS) Experiment Payload), kuras atradās uz Kibo moduļa Vaļējās platformas. Iekārtas pēc ierašanās stacijā uzstādīja uz Kibo Vaļējās platformas (EF) un ir paredzētas Zemes virsmas un atmosfēras novērojumiem.
Hermētiskajā sekcijā bija 3,6 t krājumi SKS vajadzībām: pārtika (33 % no kopējās masas), laboratoriju eksperimentu materiāli (20%), JEM manipulators un cita aparatūra (18%), mantas apkalpei, piemēram, apģērbs, higiēnas piederumi, vēstules, fotogrāfijas, fluoriscentās spuldzes, atkritumu spaiņi (10%), pakojamie materiāli (19%).

 Lidojuma gaita 
Starts notika  17:01:46 UTC no Tanegasimas kosmosa centra Yoshinobu starta kompleksa (LA-Y) otrā starta laukuma ar nesējraķeti H-IIB. Sākotnējās orbītas parametri bija 299,9 km x 199,8 km ar 51,69° slīpumu.

12. septembrī HTV-1 veica demonstrācijas izmēģinājumus operācijām, kuras būs jāveic stacijas tuvumā, piemēram, sadursmes novēršanas manevru.

Pietuvošanās pie SKS notika . HTV-1 tuvošanās iniciācijas punktu (5 km aiz SKS) sasniedza 13:59 UTC, un beigu tuvošanās manevrus sāka 15:31. Kravas kuģis pietuvojās stacijai 10 m attālumā, kur to satvēra stacijas manipulators Canadarm2, kuru vadīja Nikole Stota. Sākotnējā satveršana notika 19:47, un procedūra tika pabeigta 19:51. Tad Roberts Tirsks pārņēma Canadarm2 vadību un pārvietoja kravas kuģi pie Harmony moduļa porta. Paredzēto vietu tas sasniedza 22:08, un četras savienotājbultas tika saslēgtas 22:12. Pēc tam automātiski tika ieskrūvētas sešas bultskrūves stingram savienojumam.

Nākamajā dienā apkalpe veica sagatavošanās darbus: pārbaudes, elektroenerģijas un datu kabeļu savienošanu. Lūka uz HTV-1 tika atvērta  18:23 UTC.HTV-1 hatch opening and crew ingress iss.jaxa.jp, 2009-09-19 

Nākamajās dienās tika veikta mantu pārnešana no transportkuģa hermētiskās sekcijas uz stacijas nodalījumiem.  no HTV-1 nehermētiskā segmenta tika izņemta Atklātā palete (Exposed Pallet, EP) un uzstādīta uz Kibo Vaļējās platformas (EF). Stacijas manipulators EP satvēra 09:06 UTC, Kibo manipulators (JEMRMS) to pārņēma 11:13 UTC, un paletes uzstādīšanu pabeidza 13:33 UTC.The HTV Exposed Pallet installed on Kibo’s Exposed Facility  iss.jaxa.jp, 2009-09-24   notika Vaļējās paletes izkraušana. Vispirms ar Kibo manipulatoru 09:21 UTC tika satverta HREP eksperimentu iekārta un uzstādīja uz EF pievienošanas vietas 6 (Exposed Facility Unit 6: EFU6) 11:15 UTC. Pēc tam 14:23 UTC tika satverta SMILES iekārta un pārvietota uz pozīciju Nr. 3 (EFU3), ko pabeidza 18:12 UTC.TSMILES and HREP installed on Kibo’s Exposed Facility  iss.jaxa.jp, 2009-09-25   Iztokšoto Vaļējo paleti pārvietoja atpakaļ uz HTV-1.HTV Exposed Pallet returned back into HTV Unpressurized Logistics Carrier  iss.jaxa.jp, 2009-09-26 

Pēc HTV-1 hermētiskās sekcijas izkraušanas sākās stacijas nevajadzīgo mantu un atkritumu iekraušana tajā, lai tie vēlāk kopā ar transportkuģi sadegtu atmosfērā.

HTV-1 atvienošanās no stacijas bija paredzēta  16:05 UTC, bet tika aprēķināts, ka kāds kosmiskais atkritums (atlieka no Krievijas pavadoņa) varētu šķērsot kosmosa kuģa trajektoriju. Tika nolemts atvienošanos veikt vienu orbītas apgriezienu vēlāk (17:30).Space Junk Threat Delays Japanese Spaceship's Station Departure space.com, Tariq Malik, 2009-10-29  Stacijas manipulators satvēra HTV-1 un tas tika atvienots no saslēgšanās mezgla 15:00 UTC. No manipulatora kravas kuģi atlaida 17:32 UTC.HTV-1 released by the station's robotic arm iss.jaxa.jp, 2009-09-31 

HTV-1 no orbītas nogāja  un sadega Zemes atmosfērā virs Klusā okeāna aptuveni 120 km no Jaunzēlandes.

 Atsauces 

 Skatīt arī 
 H-II Transfer Vehicle
 Kibo modulis

Kategorija:H-II Transfer Vehicle
Kategorija:2009. gadā palaistie kosmiskie aparāti